
VILJANDI LINNAVOLIKOGU

OTSUS

29. oktoober 2026   nr X

Viljandi Linnavolikogu ajutise komisjoni
Viljandi linnapea tegevuse uurimise
erikomisjon moodustamine


Kohaliku omavalitsuse korralduse seaduse § 47 lõike 1, Viljandi linna põhimääruse § 8 lõike 1 ja 3 ning Viljandi linnavolikogu töökord § 3 alusel Viljandi Linnavolikogu

o t s u s t a b:

1. Moodustada ajutine komisjon linnapea Jaak Pihlaku tegevuse uurimiseks Viljandi Linnahoolduse juhi ametist vabastamise ja ametisse ennistamise asjaolude väljaselgitamiseks.

2. Kinnitada komisjoni koosseisu suuruseks neli liiget ehk üks liige igast volikogu saadikurühmast.

3. Lugeda komisjoni liikmeteks valituks:
3.1. Isamaa erakonna esindaja …
3.2. Valimisliit Südamega Viljandis esindaja …
3.3. Eesti Reformierakonna esindaja …
3.4. EKRE – Eesti Konservatiivne Rahvaerakond esindaja …

4. Volitada komisjoni liikmeid tutvuma kõigi dokumentide, sealhulgas Viljandi Linnavalitsusele kuuluvates seadmetes ja rakendustes olevate sõnumitega, mis sisaldavad komisjoni ülesande täitmiseks olulist informatsiooni, sealhulgas Viljandi Linnavalitsuse poolt asutusesiseseks kasutamiseks kuulutatud dokumentidega.

5. Kohustada Viljandi Linnavalitsust komisjonile üle andma kogu elektroonilist ja muud teavet ja dokumente, mis puudutavad Viljandi Linnahoolduse juhi ametist vabastamist ja ametisse ennistamist.


6. Kehtestada ajutise komisjoni ja selle volituste tähtajaks kuus kuud alates käesoleva otsuse vastuvõtmisest.

7. Kohustada komisjoni enne volituste tähtaja möödumist esitama linnavolikogule raporti oma töö tulemustest.

8. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

9. Otsus jõustub teatavakstegemisest.


(allkirjastatud digitaalselt)
Helir-Valdor Seeder
linnavolikogu esimees

Seletuskiri
Viljandi Linnavolikogu ajutise komisjoni Viljandi linnapea
tegevuse uurimise erikomisjon moodustamine


8. septembril 2026 saatis Viljandi linnapea Jaak Pihlak volikogu liikmetele, linna allasutuste juhtidele ja kõigile linnavalitsuse ametnikele järgneva kirja:

Viljandi Linnahoolduse juhataja kohuseid täidab hooldusjuht Renee Neemsalu.
 
Alates 9. septembrist täidab Viljandi Linnahoolduse juhataja kohuseid hooldusjuht Renee Neemsalu. Tööleping Viljandi Linnahoolduse senise juhi Marion Kütiga on tänasest lõpetatud.
Meile said teatavaks teod, millega kadus täielikult töösuhte jätkamiseks vajalik usaldus ja edasine koostöö muutus võimatuks.
 
Tuvastatud tegude iseloom ja varalise kahju ulatus on niisugune, et oleme kohustatud pöörduma uurimise algatamiseks politseisse. Anname politseile üle kõik seni kogutud tõendid. Algatame järelevalve teiste võimalike sooduskelmuse juhtumite ja rikkumiste kindlaks tegemiseks. Marion Küti töövahendid võttis üle linnavalitsuse komisjon.
 
Loodan, et töörahu saab kiiresti taastatud ja Viljandi paistab ka edaspidi silma hästi hooldatud keskkonnaga!

14. septembril saabus samale adressaatide ringile ja lisaks veel linnavalitsuse liikmetele ja ajaleht Sakala toimetusele linnavalitsus välissuhete ja protokollispetsialisti vahendusel järgnev linnapea kiri: 

Marion Kütt jätkab Viljandi Linnahoolduse juhatajana

Viljandi Linnavalitsus arutas tänasel istungil Viljandi Linnahoolduse juhataja Marion Küti ametist vabastamisega seonduvat. Arvestades selgunud uusi asjaolusid ning arutelu tulemusi jätkab Marion Kütt Viljandi Linnahoolduse juhi ametikohal.

Alates 1. novembrist 2026 laieneb Viljandi Linnahoolduse vastutus ja linnaasutus hakkab vastutama kogu linna heakorratööde eest. Marion Kütt on nende ülesannete ülevõtmiseks teinud mitmeid vajalikke ettevalmistusi. 

Peame oluliseks selgust ja läbipaistvust linna varade kasutamises. Linnavalitsus kavatseb auditeerida erinevate hüvede kasutamist linnavalitsuses ja hallatavates asutustes.

Viljandi Linnavalitsus ja Marion Kütt on tekkinud olukorra omavahel läbi arutanud ja ühine eesmärk on taastada töörahu ning hoida Viljandi heakord jätkuvalt heal tasemel.

Seda, mis viis linnahoolduse juhi ametist vabastamiseni enne esimese kirja saatmist ega seda, mis viis ametisse ennistamiseni ja teise kirja saatmisele, ei ole linnapea ega keegi teine kordagi selgitanud. Selleks, et Viljandi linnavolikogu liikmed ja kõik linnaelanikud saaksid teada, mis täpselt juhtus, millal juhtus ja miks juhtus, peame vajalikuks Viljandi Linnavolikogu ajutise komisjoni moodustamist, kes kõik need vastused välja selgitaks.


(allkirjastatud digitaalselt)
Johan-Kristjan Konovalov 
Viljandi Linnavolikogu liige
image1.png
Viljandi
Linnavolikogu




